Transindex - "Magyarországot Gyurcsány Zrt-nek fogják hívni" - köpködtek a tüntetõk a Parlament elõtt
"Magyarországot Gyurcsány Zrt-nek fogják hívni" - köpködtek a tüntetõk a Parlament elõtt
2007. szeptember 11. 11:01, utolsó frissítés: 11:01
A nemzeti vagyon eladása, az országgyûlési képviselõk asztalán fekvõ úgynevezett vagyontörvény elfogadása ellen tiltakozott hétfõn a Parlament épülete elõtt az Élõlánc Magyarországért mozgalom. A szervezõk a délután 6 órakor mintegy 2-3 ezerre becsülték a tömeget. A felszólalók arról beszéltek: azért jöttek el, hogy jelenlétükkel megakadályozzák a törvény elfogadását az alkotmányos rend megõrzése érdekében.
"Nem eladó a nemzeti vagyon" - hangoztatta Kajner Péter, a mozgalom elnökségi tagja. Arra kérte a megjelenteket, hogy csak a piros-fehér-zöld, nemzeti színû zászlók alatt gyülekezzenek, mert mint mondta, ma csak a vagyontörvény megakadályozása miatt jöttek el.
A rendezvényt biztosítók többször szóváltásba keveredtek az árpádsávos zászlókkal megjelenõ csoportokkal, akik többször a
"Gyurcsány takarodj" és az "elkúrtad" rigmusokat skandálták.
Miután véget ért az Élõlánc Magyarországért demonstrációja, a Parlament elõtt este 10 után is még mintegy ötszázan demonstráltak a kormány lemondását követelve, többen megdobálták a távozó képviselõket. Az állami vagyonról szóló szavazás után - de még annak hivatalos kihirdetése elõtt - Molnár Oszkár, a Fidesz országgyûlési képviselõje a tüntetõknek beszámolt a szavazás eredményérõl, és úgy fogalmazott: Magyarországot Gyurcsány Zrt-nek fogják hívni.
>> Mi is a Nemzeti Vagyonkezelõ Zrt.? >> [index.hu]
A helyszínen maradtak - köztük korábbi Kossuth téri tüntetõk - egyebek között azt skandálták, hogy "vesszen a kormány" és hogy "fegyverbe!". Egyesek a Parlamentbõl távozó képviselõk felé köpködtek,
a virágágyásból kitépték a növényeket
és annak földjével próbálták megdobálni a szocialista honatyákat. Az MTI tudósítója azt is látta, amikor Révész Máriusztól (Fidesz) a tüntetõk megkérdezték, hogy mit csináljanak. Annyit válaszolt, "ezt ne", majd a metró felé távozott.
A demonstrálók legalább nyolc képviselõt dobáltak meg. Mesterházy Attila, az MSZP parlamenti frakcióvezetõ-helyettese az MTI-nek elmondta: a I-es, metróhoz közeli kapunál hajtott ki a Parlament parkolójából. A nagy tömeg miatt óvatosan próbált kimenni, és eközben végig köpködték az autója oldalát - közölte. (mti)
Magyar média: a Gyurcsány-kormány kulimunkása?
Budapesti zavargások: 2-3 évet is kaphat a hat rendõrvádlott
Hétfõ hajnalra lebontotta a rendõrség a Kossuth téri kordont